La coartegołasion ła xe un fenòmano che ła se verìfega durante ła fonasion, par ła cuała ogni son lenguìstego ła sorbise ła influensa del contesto inte el cuało ła xe artegołada, saria a dir dei foni che i ło presede o lo sèvita. La so scoerta ła xe de Alvin Liberman. Tal fenòmano el xe studià da ła fonètega artegołatòria intersegmentałe, e el xe gavesto dal fato che ogni son no el xe artegołà stacadamente, ma el se cata inte un contesto pì grando: inte el lenguistego inte el cuało i soni i xe concaenai in na pì ràpida sucesion ininteronpesta, inte ła cuała el pasajo da na configurasion artegolatoria a n'altra ła avien sensa sołusion de continuità. Inte ła caena parlada dei efeti de ła coartegołasion se połe trasmétar sia verso indrio , sia verso vanti sia anca a distansa de un mùcio de foni. Inte el primo caxo de garà na coartegołasion regresiva, inte el segondo na coartegołasion progresiva, inte el terso na coartegołasion a distansa . I xe fenòmani gavesti a ła coartegolasion: la naxałixasion; la sonorixasion e desonorixasion de consonanti; la spirantixasion; la pałatalixasion.